บาทเปิด 31.86 บาทต่อดอลลาร์ แข็งค่า
เงินบาทเปิดตลาด 31.86 บาทต่อดอลลาร์กลับมาแข็งค่า  จับตาการเมืองในประเทศ มองกรอบเคลื่อนไหว 31.80-31.95บาทต่อดอลลาร์
24 พ.ค. 2562

เงินบาทเปิดตลาด 31.86 บาทต่อดอลลาร์กลับมาแข็งค่า  จับตาการเมืองในประเทศ มองกรอบเคลื่อนไหว 31.80-31.95บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.86 บาท/ดอลลาร์ แข็งค่าจากปิดตลาดเย็นวานนี้ที่ระดับ 31.98 บาท/ดอลลาร์ หลังตัวเลขเศรษฐกิจของสหรัฐที่ประกาศออกมาแย่กว่าที่ตลาดคาดการณ์ส่งผลให้ดอลลาร์อ่อนค่าเมื่อเทียบกับสกุลเงินหลัก และอาจมีผลให้เฟดตัดสินใจปรับลดอัตราดอกเบี้ย
"บาทแข็งค่าหลังดอลลาร์อ่อนค่า เนื่องจากตัวเลขเศรษฐกิจสหรัฐออกมาแย่กว่าคาด ทำให้ตลาดกังวลว่าสหรัฐอาจรับมือจากผลกระทบเรื่องสงครามการค้าไม่ไหว" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 31.80 - 31.95 บาท/ดอลลาร์
นอกจากปัจจัยต่างประเทศแล้ว ตลาดยังจับตาดูทิศทางการเมืองในประเทศเกี่ยวกับความคืบหน้าในการจัดตั้งรัฐบาล โดยเฉพาะท่าทีของพรรคประชาธิปัตย์ว่าจะมีมติอย่างไร